ไฟแนนซ์ทูเดย์
...กลายเป็นเรื่องทั้งที่ไม่ควรจะเป็นเรื่อง กรณีการต่ออายุงานของ คนิสร์ สุคนธมาน กรรมการผู้จัดการ ธนาคารเพื่อการส่งออกและนำเข้าแห่งประเทศไทย หรือเอ็กซิมแบงก์ ที่หมดวาระไปเมื่อวันที่ 6 ต.ค. 2557 เพราะบอร์ดแบงก์ สมัยที่ ประสงค์ พูนธเนศ อธิบดีกรมสรรพากร เป็นประธานบอร์ด พิจารณาต่ออายุล่วงหน้าแค่ 6 เดือนก่อนครบวาระเอง แต่ดันเจอวิบากกรรมถูกร้องเรียนและตั้งกรรมการสอบสวนอยู่ ถึงจะรู้ว่าเรื่องอะไร โดยจรรยาบรรณ ช.ชดา เห็นว่าหากผลสอบยังไม่ออก ก็ไม่ควรจะมากล่าวหากันให้เสียหาย ดิสเครดิตกัน ถ้าผลสอบออกมาแล้ว จะไปคุ้ยแคะมาให้ทราบ
14 ต.ค. 2557

...กลายเป็นเรื่องทั้งที่ไม่ควรจะเป็นเรื่อง กรณีการต่ออายุงานของ คนิสร์ สุคนธมาน กรรมการผู้จัดการ ธนาคารเพื่อการส่งออกและนำเข้าแห่งประเทศไทย หรือเอ็กซิมแบงก์ ที่หมดวาระไปเมื่อวันที่ 6 ต.ค. 2557 เพราะบอร์ดแบงก์ สมัยที่ ประสงค์ พูนธเนศ อธิบดีกรมสรรพากร เป็นประธานบอร์ด พิจารณาต่ออายุล่วงหน้าแค่ 6 เดือนก่อนครบวาระเอง แต่ดันเจอวิบากกรรมถูกร้องเรียนและตั้งกรรมการสอบสวนอยู่ ถึงจะรู้ว่าเรื่องอะไร โดยจรรยาบรรณ ช.ชดา เห็นว่าหากผลสอบยังไม่ออก ก็ไม่ควรจะมากล่าวหากันให้เสียหาย ดิสเครดิตกัน ถ้าผลสอบออกมาแล้ว จะไปคุ้ยแคะมาให้ทราบ
เรื่องนี้ทำให้ พี่หมาย สมหมาย ภาษี ขุนคลังขิงแก่ เริ่มดุใส่ ประธานเอ็กซิมแบงก์คนใหม่ นริศ ชัยสูตร อธิบดีกรมธนารักษ์ ที่ไม่แก้ปัญหาว่าจะทำยังไง ดันโยนมาให้พี่หมายตัดสินใจ ทั้งที่เป็นหน้าที่ของประธานแบงก์ รมว.คลัง ถึงกับออกปากถ้าแก้ปัญหาไม่ได้ก็จะหาคนอื่นมาทำ 
...ยามนี้ทุกแบงก์เริ่มดิ้นรนขวนขวายในการช่วยเหลือลูกค้า หาตลาดให้ขายของเพื่อให้มีสภาพคล่องการเงินไหลเวียนมากขึ้น สาลินี วังตาล ประธานกรรมการ เอสเอ็มอีแบงก์ จัดงาน “SMEs Fair มหกรรมสินค้า SMEs กระตุ้นเศรษฐกิจ ครั้งที่ 1” บริเวณชั้น 1 อาคาร SME Bank Tower พหลโยธิน ย่านอารีย์ ระดมผู้ประกอบการเอสเอ็มอี ซึ่งเป็นลูกค้าธนาคารทั่วทุกภาค 5070 ราย มาจำหน่ายสินค้าดี ราคาถูก ในวันที่ 15–17 ต.ค.นี้ มีสินค้าน่าสนใจมาให้คน กทม. ช็อปปิ้งกันเพียบ
ส่วน ธนาคารไทยพาณิชย์ ใช้ห้องประชุมมหิศร ที่กว้างใหญ่และเย็นสบาย และเครือข่ายโอท็อปแห่งประเทศไทย จัดงาน SCBOTOP ครั้งที่ 3 “ปักหมุดของอร่อย ของดีทั่วไทย” มหกรรมการจัดแสดงผลิตภัณฑ์และจำหน่ายสินค้าโอท็อประดับ 5 ดาว กว่า 150 ร้านค้า จากทั่วทุกภาคของประเทศ ไม่ว่าจะเป็นอาหาร เครื่องดื่ม เสื้อผ้าและเครื่องแต่งกาย ของใช้ ของประดับตกแต่ง และสมุนไพรที่ไม่ใช่อาหาร รวมถึงโอท็อปชวนชิม สุดยอดอาหารอร่อยนานาชนิด หลากหลายรสชาติ งานเปิดแล้วเมื่อวานนี้ และจะมีไปถึงวันที่ 17 ต.ค.นี้ ทั้งสองงานไปช็อปไม่ไกลแถมได้ของดีกลับบ้าน 
...เสียงเฮของลูกหนี้ ที่บริษัทข้อมูลเครดิต หรือเครดิตบูโร ที่ได้ประกาศลบชื่อลูกหนี้ที่ติดอยู่ในระบบครบ 8 ปี เพื่อให้ลูกหนี้ได้มีชีวิตใหม่ อาจจะกลายเป็นเสียงโฮก็ได้ แม้เครดิตบูโรจะลบชื่อออกจากระบบ แต่ธนาคารเจ้าหนี้ก็ยังเก็บข้อมูลในส่วนของแต่ละธนาคารไว้ ฉะนั้นอย่าแปลกใจถ้าหวนกลับไปขอกู้จากเจ้าหนี้รายเดิม แต่โดนปฏิเสธ วิธีแก้ลำ คือ ย้ายแบงก์ขอกู้ดีที่สุด